KPDN Sarawak jamin bekalan makanan cukup menjelang Aidilfitri
KUCHING: Kementerian Perdagangan Dalam Negeri dan Kos Sara Hidup (KPDN) Negeri Sarawak memberi jaminan bahawa negeri ini  mempunyai bekalan makanan yang mencukupi untuk sambutan Aidilfitri. Pengarah KPDN Negeri Sarawak, Matthew Dominic Barin berkata, Sarawak tidak mengalami masalah bekalan makanan untuk untuk kegunaan rakyat terutama sekali menjelang perayaan nanti. “Bagi persiapan Aidilfitri, bekalan memang mencukupi dan harganya adalah seperti biasa,” katanya. Beliau berkata demikian ketika ditemui media selepas melakukan kunjungan hormat ke atas Premier Sarawak, Datuk Patinggi Tan Sri Abang Johari Tun Openg di Wisma Bapa Malaysia, hari ini. Katanya lagi, pihaknya juga akan melaksanakan kawalan harga bagi barangan tertentu setelah menerima arahan dan pengumuman daripada pihak kementerian kelak. Mengenai kunjungan hormat tersebut pula, beliau memaklumkan, ia merupakan kunjungan hormat pertamanya selepas dilantik sebagai Pengarah KPDN Negeri Sarawak pada tahun lalu. Oleh NUR AIN OTSMAN 
See author's posts
